Základné informácie o ubytovaní, stravovaní a postup pri ubytovaní v Študentskom domove a jedálni Miloša Uhra pre študentov UCM   2026/2027
Sociálna podpora študentov sa realizuje v zmysle Zákona č. 131/2002 Z.z. v znení neskorších predpisov v oblasti ubytovania a stravovania nasledovne: 

I. Ubytovanie

1. Charakteristika ubytovania 
Materiálovotechnologická fakulta STU so sídlom v Trnave poskytuje ubytovanie pre študentov denného štúdia  vo svojom účelovom zariadení. Študentský domov a jedáleň Miloša Uhra /ďalej len ŠDaJ M. Uhra/. Tento vysokoškolský internát sa nachádza v Trnave na ul. J. Bottu č. 21 a 23. Bližšiu lokalizáciu s GPS a s mapou Trnavy nájdete na webovskej stránke www.internat.mtf.stuba.sk. Ubytovacia kapacita ŠDaJ M. Uhra je 788 miest v bloku „A“ /starý objekt/ a 472 miest v bloku „B“/nový objekt/. Ubytovanie je poskytované v bunkovom systéme. Bunka v objekte „A“ má 10 ubytovaných osôb  a pozostáva z 2 dvojposteľových a 2 trojposteľových izieb, ktoré sú prepojené sociálnym zariadením. V sociálnom zariadení sú dve umývadlá, sprcha a WC. V objekte „B“  sú v bunke dve dvojposteľové izby so spoločným sociálnym zariadením. V ŠDaJ M. Uhra sa nachádzajú práčovne, TV miestnosti, kuchynky, študovne a spoločenská miestnosť AMOS.

2. Pred nástupom ubytovania
Pred nástupom ubytovania musí študent, ktorému bolo pridelené ubytovanie fakultou, prevziať dve kópie zmluvy o ubytovaní, prehlásenie BOZ PO a získať informáciu o výške ceny za ubytovanie, ktorá vyplýva z pridelenej kategórie izby u člena Internátnej rady (študent Ing. Michaela Halmanová)

Pre študentov vyšších ročníkov a prípady odvolania platí ten istý postup s tým rozdielom, že člen Internátnej rady ( IR ), zodpovedný za ubytovanie, bude prideľovať izby v ŠDaJ M. Uhra na Bottovej ulici v miestnosti Študentského parlamentu blok „A“ od 1. septembra do začiatku semestra v úradných hodinách. Študent, ktorému bolo pridelené ubytovanie si musí  u člena IR prevziať dve kópie zmluvy o ubytovaní potvrdené členom IR a prehlásenie BOZ a PO.
Nástup na ubytovanie je možný od 1.9.2026 v úradných hodinách. Podľa „Zmluvy o ubytovaní Čl VII- Platobné podmienky“ je študent povinný zaplatiť podľa rozpisu  splátok vždy 2 mesiace vopred.

V prípade otázok alebo nejasností ohľadom ubytovania je možné kontaktovať člena IR e-mailom na adresu internatna.rada@gmail.com.

3. Nástup ubytovania

Nástup na ubytovanie je od 1. 9.2026 , každý pracovný deň v úradných hodinách,
pondelok-štvrtok 8-11:00 a od 12:30-14:00 a v piatok od 8-11:00 

 Študenti UCM sa musia ubytovať na základe zaslaných zoznamov UCM s prideleným ubytovaním najneskôr do 30.9.2026. Ak sa študent neubytuje do uvedeného dátumu bez udania vážneho dôvodu a ospravedlnenia vopred,  nárok na ubytovanie mu zaniká.

 Nepožadujte ubytovanie v sobotu a v nedeľu,  v tieto dni nebudete ubytovaný.
Pri nástupe je nevyhnutné predložiť tieto doklady:

1. fotografiu – 2 ks. rozmerov 3 x 3,5 cm, 

2. platný občiansky preukaz  resp. cudzinci pas 

3. doklad o úhrade ceny za ubytovanie. Bez predloženia dokladu o úhrade ceny nebudete ubytovaný. Úhrada ceny sa uskutočňuje výhradne len bezhotovostným  prevodom z bankového účtu na základe Vášho príkazu. Bez predloženia dokladu o zaplatení platieb nie je možné ubytovanie. Odporúčame zriadenie trvalého príkazu alebo inkasného súhlasu voči účtu ŠDaJ, čím predídete nedorozumeniam resp. nezaplateniu ceny za ubytovanie

4. podpísaná Zmluva o ubytovaní – 2 x

5. prehlásenie o BOZ a PO

Váš príkaz na úhradu musí obsahovať tieto náležitosti:

a/ Číslo nášho účtu:  SK68 8180 0000 0070 0012 0063    BIC/SWIFT:SPSRSKBA  

b/ Variabilný symbol tvorí  číslo:

· prvé číslo je vždy číslo 8  /pre rozlíšenie, ide o ubytovacie služby/

· druhé číslo znamená vysokú školu : Univerzita sv. Cyrila a Metoda má číslo 3, ale študenti doktorandského štúdia majú druhé číslo 4

· tretiu skupinu  čísel tvorí identifikačný kód /IDO/ resp. osobné číslo študenta, ktoré nájdete na stránke UCM v akademickom systéme UCM http://www.ucm.sk/docs/helpdesk/studenti/manualy/zobrazenie_osobneho_cisla_studenta.pdf
c/ V poznámke uveďte svoje priezvisko a meno 

Príklad: variabilný symbol: 83xxxxxxx
                                             8 – ide o ubytovacie služby

                                             3– ide o UCM
                                             xxxxxxx – IDO - identifikačný kód resp. osobné číslo študenta
Vyplneniu variabilného symbolu venujte, prosím, zvýšenú pozornosť, pretože ho budete používať pri každej platbe – prevode za ubytovanie!!! Pri uvedení nesprávneho variabilného symbolu platba – prevod nie je identifikovateľný a náš informačný systém Vám vykáže nezaplatené bytné.

ZHRNUTIE POUŽÍVANIA VARIABILNÝCH SYMBOLOV PRI PLATENÍ  POPLATKOV:

číslo účtu: SK68 8180 0000 0070 0012 0063  

· Bytné číslica 83 + identifikačný kód /IDO/ resp. osobné číslo študenta, ktoré nájdete na stránke UCM v akademickom systéme UCM http://www.ucm.sk/docs/helpdesk/studenti/manualy/zobrazenie_osobneho_cisla_studenta.pdf
· Kaucia číslica 73 + identifikačný kód /IDO/ resp. osobné číslo študenta, ktoré nájdete na stránke UCM v akademickom systéme UCM http://www.ucm.sk/docs/helpdesk/studenti/manualy/zobrazenie_osobneho_cisla_studenta.pdf
· Škoda číslica 63+ identifikačný kód /IDO/ resp. osobné číslo študenta, ktoré nájdete na stránke UCM v akademickom systéme UCM http://www.ucm.sk/docs/helpdesk/studenti/manualy/zobrazenie_osobneho_cisla_studenta.pdf
· Zmluvná pokuta číslica 33+ identifikačný kód /IDO/ resp. osobné číslo študenta, ktoré nájdete na stránke UCM v akademickom systéme UCM http://www.ucm.sk/docs/helpdesk/studenti/manualy/zobrazenie_osobneho_cisla_studenta.pdf
 Ceny za ubytovanie sú nasledovné:
· cena za ubytovanie trojposteľová izba blok „A“ /starý internát/ 80,00 €   osoba/mesiac

· cena za ubytovanie dvojposteľová izba  blok „A“  /starý internát/  83,00 €    osoba/mesiac 

· cena za ubytovanie blok „B“ /nový internát/ bez balkóna             86,00 €  osoba/mesiac 

· cena za ubytovanie blok „B“ /nový internát/ s balkónom              90,00 € osoba/mesiac  

Ubytovaný študent platí cenu za ubytovanie vopred v nasledovných splátkach /iba prevodom/:

· za mesiac september a október od 15.8. do 25.8.2025
· za mesiac november a december  do 31.10
· za mesiac január a február  do 31.12.
· za mesiac marec a apríl  do 28.02.
· za mesiac maj a jún  do  30.4

· študenti druhého ročníka na druhom stupni štúdia za máj a ½ júna do 30.4

· platobné obdobie pre doktorandov a zahraničných študentov je jeden mesiac so splatnosťou posledného dňa predchádzajúceho mesiaca
· Ak ubytovaný nezaplatí cenu za ubytovanie v stanovenej výške, v lehote splatnosti a so správnym variabilným symbolom, je povinný na základe § 10 ods. 2 zákona č.176/2004 Z.z. o nakladaní s majetkom verejnoprávnych inštitúcií a o zmene zákona NRSR č. 259/1993 o Slovenskej lesníckej komore v zmení zákona č. 464/2002 Z.z. v znení neskorších predpisov zaplatiť zmluvnú pokutu ubytovateľovi, vo výške 0,50€ za deň omeškania (to aj v prípade nezavineného porušenia zmluvných povinností, napr. chybou peňažného ústavu). Zmluvná pokuta musí byť uhradená samostatným bankovým prevodom na bankový účet ubytovateľa uvedený v Článku I tejto Zmluvy.

· V prípade, že bude nutné platbu ubytovaného dohľadať z dôvodu nesprávne uvedeného variabilného symbolu, ubytovaný je povinný uhradiť zmluvnú pokutu vo výške 5€.

Pri nezaplatení ceny za ubytovanie v stanovenom termíne ŠDaJ M. Uhra odstupuje od zmluvy s následným zrušením ubytovania.

5. Kaucia

V zmysle platného Internátneho poriadku ŠDaJ M. Uhra musí každý študent pri nástupe na ubytovanie zaplatiť  kauciu vo výške 190 € . Táto platba sa platí taktiež prevodom na to isté číslo  účtu:  SK68 8180 0000 0070 0012 0063 BIC:SPSRSKBA a variabilný symbol je to isté číslo ako pri platbách za bytné, s tým rozdielom, že prvé číslo variabilného symbolu nie je 8 ale číslo „7“.  Číslica „7“ na začiatku vyjadruje platbu kaucie a nie ubytovania. Pri odubytovaní bude kaucia vrátená za predpokladu, že nebudú v pridelenom ubytovacom priestore spôsobené škody a budú zaplatené príslušné 

platby.

4. Priebeh ubytovania

V dňoch ubytovávania dochádza k hromadeniu väčšieho počtu osôb v ŠDaJ M.Uhra. V snahe predísť tomuto stavu, Správa ŠDaJ M. Uhra určila nasledovný postup:

· študent po príchode do vestibulu objektu „A“ ŠDaJ M. Uhra /Bottova ul. č.: 23/ si vyzdvihne vo vyvolávacom systéme poradové číslo a na informačnom paneli zistí svoje poradie
· v prípade, že študent ešte nemá pridelenú izbu, zástupca IR ŠDaJ M. Uhra, blok „A“/ mu pridelí číslo izby, od čoho závisí aj výška ceny za ubytovanie
· ak študent nemá zaplatenú cenu za ubytovanie, zrealizuje platbu prevodom

· nie je potrebné zdržiavať sa počas celej čakacej doby v objekte, ale študent musí byť schopný dostaviť sa na výzvu vyvolávacieho systému do kancelárie k vybaveniu. Pozor premeškanie výzvy znamená stratu poradia a študent si musí vyzdvihnúť nové poradové číslo vo vyvolávacom systéme.
· v kancelárii ŠDaJ M. Uhra odovzdá  doklady uvedené v bode 1, vrátane dokladu o úhrade ceny  za ubytovanie a zároveň obdrží preukaz ubytovaného študenta. 
· v sklade ŠDaJ M. Uhra /suterén bloku „A“/ obdrží kľúče od izby a bunky a „Hlásenku závad“. 
· na izbe zistí závady a zapísané závady odovzdá skladníčke na Hlásenke závad. Zároveň obdrží posteľné prádlo, a tým je ubytovaný. Pozri schému postupu ubytovania. Ubytovaný študent po nástupe je povinný oboznámiť sa s Internátnym poriadkom a ostatnými predpismi ŠDaJ M. Uhra.
II. Stravovanie
V rámci sociálnej podpory študentov rieši vysokoškolský zákon aj podporu stravovania.

Každý zapísaný študent dennej formy štúdia má nárok na 2 dotované jedlá za deň.
Buď z výberu v školskej jedálni alebo z ponuky rýchleho občerstvenia v bufete (všetky minutky podľa denného výberu)
Príspevok štátu na jedno jedlo pre študenta je 2,40 €. 

 
Obed  si študent môže vybrať každý deň z:

· 4 druhov hlavného jedla (mäsité, vegetariánske, múčne)  na objednávku. Menu obsahuje polievku, hlavné jedlo, šalát, nápoj
· 2 druhy jedál bez objednávky (podľa ponuky).
Obed je možné si objednávať vopred cez prezentačné miesto v jedálni, alebo aj cez internet   https://www.jedalen.stuba.sk/WebKredit/  - Po otvorení odkazu vyberte správnu výdajňu (Výdajňa M. Uhra.)

Pol.karfiolova DIA 0,351, hovédzie s képrovou om. DIA 68/200g, var.zemiaky 2600

Mindtky - Ctvrtek 27. 4. 2023

Polievka, hovéidzie s kdprovou omackou 68/200g, var.zemiaky 260g, chlieb 50g, népoj
Podra ponuky (obilniny, vajcia, mlieko, zeler, sfa, horcica)
Bageta 3unkové 190g (obilniny, vajcia, mlieko)

Racio bageta dunkové 220g (obilniny, vajcia, mlieko)

Kuracia cigénska v Zemli 190g (obilniny, vajcia, mlieko)
Hydinovy hamburger 180g (obilniny, vajcia, mlieko)

Bageta s tuniakom 100/40/20/50g (1,7)

Kaiserka unkové 90g (obilniny, vajcia, miieko)

Racio bageta syrovo - vajitkova 220g (obilniny, vajcia, mlieko)
Zemla s vypraZanym syrom 220g (obilniny, vajcia, mlieko)
Zemla plnena kuracim reziiom 220g (obilniny, vajcia, mlieko)
Kaiserka sal&mové 90g (obilniny, vajcia, miieko)

Kaiserka syrovo - vajitkové 90g (obilniny, vajcia, mlieko)
Toast dunkovy 110g (obilniny, vajcia, mlieko)





Otváracie hodiny:
Jedáleň výdaj obedov (Pondelok-Piatok)             11,15 – 13,30 hod 
Bufet T pri plavárni (Pondelok-piatok)                7,00 – 15,00 hod
                                   sobota                                 7,00 – 13,00 hod
Ubytovaní študenti z UCM,  TU a zahraniční študenti sa na stravu musia zaregistrovať  v  pokladni ŠDaJ M. Uhra, J. Bottu 23   (starý internát, p.Jana Šimeková, číslo miestnosti 27).
 

KONTAKTY 
Riaditeľ: Ing.Radovan Široký, +421 918 646 000, radovan.siroky@stuba.sk
Ubytovanie: Mgr. Popová Zuzana, +421 918 646 002,  zuzana.popova@stuba.sk

Stravovanie:  Barbora Lukáčiková,  +421 918 646 013, barbora.lukacikova@stuba.sk

Trnava, dňa: 19.3.2026

